་དད་པའི་ཐུགས་
ཀའི་ཧཱུཾ་གི་འོད་ཟེར་གྱིས་ཕྱོགས་བཅུ་ན་བཞུགས་པའི་རྒྱལ་བ་ཡབ་ཡུམ་མདུན་
གྱི་ནམ་མཁར་སྤྱན་དྲངས་པ་རྣམས་ཆགས་པ་ཆེན་པོའི་མེས་ཞུ་བའི་བྱང་ཆུབ་
ཀྱི་སེམས་ཀྱིས་རང་ཉིད་མི་བསྐྱོད་པར་བྱས་པ་ལ་དབང་བསྐུར། དབང་གི་ལྷ་
རྣམས་ཀྱིས་དབང་རྫས་ཀྱི་ལྷ་ལ་དབང་བསྐུར། མི་བསྐྱོད་པས་དབུ་བརྒྱན་པར་
གྱུར། ཨོཾ་སརྦ་ཏ་ཐཱ་ག་ཏ་ཨགྷཾ་སོགས་ཀྱིས་མཆོད། མི་བསྐྱོད་པ་ཡབ་ཡུམ་ཞུ་བ་
ལས་བྱུང་བའི་དབང་རྫས་བུམ་ཆུར་གྱུར། བླ་མ་དང་གཙོ་བོ་ཐ་མི་དད་
་དད་པའི་
ཐུགས་ཀའི་ཧཱུཾ་གི་འོད་ཟེར་གྱིས་རྒྱལ་བ་འཁོར་བཅས་ཐམས་ཅད་རང་ལ་
དབང་བསྐུར་བའི་ཕྱིར་དུ་སྤྱན་དྲངས་པ་རྣམས་ནམ་མཁར་བཞུགས། སྒྲུབ་
པའི་དཀྱིལ་འཁོར་བ་རྣམས་ཀྱིས་དབང་བསྐུར་བའི་དགོངས་པ་མཛད། སྤྱན་
མ་ལ་སོགས་པའི་རིག་མ་དང་བཅས་པ་ནམ་མཁར་བཞུགས་པ་རྣམས་ཀྱིས་
གདུགས་དང་རྒྱལ་མཚན་ལ་སོགས་པ་རྣམས་རང་གི་སྟེང་ཕྱོགས་སུ་འཛིན། གླུ་
གར་མཛད་ཅིང་རོལ་མོ་བརྡུངས། མེ་ཏོག་དང་གུར་གུམ་ལ་སོགས་པའི་ཆར་
འབེབས། ཕྱག་གི་ཅུང་ཟད་ཡོ་བར་བཟུང་བའི་བུམ་པ་དཀར་བོ་བྱང་ཆུབ་ཀྱི་
སེམས་ཀྱི་བདུད་རྩིས་གང་བ་རྣམས་ཀྱིས་དབང་བསྐུར། གཟུགས་རྡོ་རྗེ་མ་ལ་
སོགས་པ་རྣམས་ཀྱིས་བཀྲ་ཤིས་ཀྱི་གླུ་དབྱངས་ཀྱིས་ཤིས་པ་བརྗོད། ཁྲོ་བོ་
རྣམས་ཕྱོགས་མཚམས་སུ་འཁོད་ནས་བགེགས་བསྐྲད་པར་གྱུར། དབང་
བསྐུར་རྡོ་རྗེ་ཆེན་པོ་སྟེ། །ཁམས་གསུམ་ཀུན་གྱིས་ཕྱག་བྱས་པ། །སངས་རྒྱས་
143 %8

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཀུན་གྱི་གསང་གསུམ་པའི། །གནས་ལས་བྱུང་བ་སྦྱིན་པར་བྱ། ། ཨོཾ་ཨཱཿབཛྲ་
ཨུ་ཏ་ཀ་ཨ་བྷི་ཥིཉྩ་ཧཱུཾ་སུ་ར་ཏེ་སཾ་ཨ་ཧཾ། དེ་ལྟར་བདུད་རྩིའི་ཆུས་དབང་བསྐུར།
ལུས་ཐམས་ཅད་གང་། བདེ་བ་ཆེན་པོ་མྱོང༌། དྲི་མ་ཐམས་ཅད་དག ཆུའི་ལྷག་
མ་སྤྱི་གཙུག་ཏུ་འཁྱིལ་བ་ཡོངས་སུ་གྱུར་པ་ལས་མི་བསྐྱོད་པའི་དབུ་བརྒྱན་པར་
གྱུར། བླ་མ་དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་གི་འོད་ཟེར་གྱིས་དབང་
གི་ལྷ་རྣམས་སྤྱན་དྲངས། ཛཿཧཱུྃ་བཾ་ཧོཿ རང་གི་བ་སྤུའི་སྒོ་ནས་ཐིམ་པར་གྱུར།
ཨོཾ་སརྦ་ཏ་ཐཱ་ག་ཏ་ཨགྷཾ་སོགས་ཀྱིས་མཆོད། ཅོད་པན། རྡོ་རྗེ། དྲིལ་བུ་གསུམ་གྱི་བསྐྱེད་
ཆོག་ཀྱང་དེའི་རིགས་བསྒྲེས་ཀྱིས་ཤེས་པར་བྱས་ལ། ཅོད་པན་གྱི་ཚེ། ཨོཾ་རཏྣ་ཀུ་ལ་མུ་ཀུ་ཊ་
ཨ་བྷི་ཥིཉྩ་མི། རྡོ་རྗེའི་དབང་ལ། སངས་རྒྱས་ཀུན་གྱི་རྡོ་རྗེ་ཡི། །དབང་གི་དེ་
རིང་ཁྱོད་དབང་བསྐུར། །འདི་དེ་སངས་རྒྱས་ཐམས་ཅད་ཉིད། །རྡོ་རྗེ་རབ་ཏུ་
གྲུབ་ཕྱིར་ཟུངས། ། ཞེས་དང་། དྲིལ་བུའི་དབང་ལ། ཨོྃ་བཛྲ་ཨ་དྷི་བ་ཏི་སྰ་ཨ་བྷི་
ཥིཥྛ་མི་ཏིཥྛ་བཛྲ་ས་མ་ཡ་ཧཱུཾ། ཞེས་དང་། མིང་དབང་ལ། རང་ཉིད་སྟོང་བ་ཉིད་དུ་
གྱུར། སྟོང་བས་ངང་ལས་ཨོཾ་དང་འཁོར་ལོ་ལས་ཞེས་པ་ནས། འཁྱུད་པ། བླ་མ་
དང་གཙོ་བོ་ཐ་མི་དད་པའི་ཐུགས་ཀའི་ཧཱུཾ་གི་འོད་ཟེར་གྱིས་རང་བཞིན་གྱི་
གནས་ནས་བསྒོམ་པ་དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུཾ་བཾ་ཧོཿ གཉིས་
སུ་མེད་པར་གྱུར། བླ་མ་དང་གཙོ་བོ་ཐ་མི་དད་པའི་ཞེས་པ་ནས། རང་ཉིད་རྣམ་
སྣང་དུ་བྱས་པ་ལ་དབང་བསྐུར་བར་གྱུར། བླ་མ་དང་གཙོ་བོ་ཐ་མི་དད་པའི་
སོགས་ཀྱིས་དབང་ལྷ་སྤྱན་འདྲེན་དང༌། ཨོཾ་བཛྲ་སཏྭ་སྟཱཾ་ཨ་བྷི་ཥིཉྩ་མི་བཛྲ་ན་མ་
ཨ་བྷི་ཥི་ཀ་ཏ། ཀྱཻ་དཔལ་ཆེ་གེ་མོ་རྡོ་རྗེ་ཞེས་བྱ་བའི་དེ་བཞིན་གཤེགས་པའོ། །
144

འཇིགས་བྱེད་དཔའ་བོ་གཅིག་པའི་བསམ་གཏན་གྱི་བདག་འཇུག
ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཧཱུཾ་སྭཱ་ཧཱ། ཞེས་མཐའ་རྟེན་ཆུ་དབང་དང་།
དབང་ལྷ་བསྟིམ་པ། མཆོད་པ་རྣམས་ཆུ་དབང་གི་སྐབས་བཞིན་ལྷག་མ་འདི་བཞི་ཀའི་དབང་ལ་འདྲ། དེ་
ལྟར་རིགས་ལྔའི་དབང་ཐོབ། ཉོན་མོངས་པ་ལྔའི་དྲི་མ་སྦྱངས། ཕུང་བོ་ལྔ་
གནས་གྱུར། ཡེ་ཤེས་ལྔ་མངོན་དུ་བྱས། དེ་བཞིན་གཤེགས་པ་ལྔ་དང་དེའི་
རིགས་ཀྱི་དངོས་གྲུབ་སྒྲུབ་པ་ལ་དབང་བར་བྱས་སོ། ། བསངས་སྦྱངས། སྟོང་བའི་
ངང་ལས་སེངྒེའི་ཁྲིའི་སྟེང་དུ་ཧཱུཾ་དང་རྡོ་རྗེ་ལས་རྡོ་རྗེ་འཆང་དཀར་བོ་ཞལ་
གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པ་ལ། ཡུམ་རྡོ་རྗེ་དབྱིངས་ཀྱི་
དབང་ཕྱུག་མ་དཀར་མོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་
པས་འཁྱུད་པ་བླ་མ་དང་གཙོ་བོ་ཐ་མི་དད་པའི་སོགས་མིང་དབང་ལྟར་ལ།
རང་ཉིད་རྡོ་རྗེ་འཆང་དུ་བྱས་པ་ལ་དབང་བསྐུར་བར་གྱུར། རྡོ་དྲིལ་བསངས་སྦྱངས།
སྟོང་བའི་ངང་ལས་ཧཱུཾ་ལས་བྱུང་བས་རྡོ་རྗེ་རྡོ་རྗེ་སེམས་དཔའི་ངོ་བོ་དང༌།
ཨཱཿལས་སྐྱེས་པའི་དྲིལ་བུ་རྡོ་རྗེ་སྙེམས་མའི་ངོ་བོར་གྱུར། ཨོཾ་མ་ཧཱ་བཛྲ་ཧཱུཾ།
སྟོང་བ་ཉིད་དང་དབྱེར་མེད་པའི་ཡེ་ཤེས་རྒྱལ་བའི་ཐུགས་ཀྱི་ངོ་བོར་དྲན་པའི་
དོན་དུ་རྡོ་རྗེ་དང༌། ཆོས་ཐམས་ཅད་རང་བཞིན་མེད་པའི་སྒྲ་སྒྲོགས་པ་དྲན་པའི་
དོན་དུ་དྲིལ་བུ་ཟུངས་ཤིག ཅེས་བླ་མས་རྡོར་དྲིལ་གཏད་པར་མོས། དམ་ཚིག་གསུམ་དྲན་པའི་སྒོ་
ནས། ཡིད་ཀྱི་ལུས་ནི་བརྟན་པ་ཉིད། །ཕྱག་རྒྱའི་དམ་ཚིག་རབ་ཏུ་བརྗོད། །གང་
གི་ལུས་ནི་ཐམས་ཅད་བརྟན། །དེས་ན་ཕྱག་རྒྱ་རབ་ཏུ་བསྒྲགས། །རང་རྡོ་རྗེ་
འཆང་དུ་གསལ་བས་ཡེ་ཤེས་ཀྱི་ཕྱག་རྒྱ་འདུ་བྱས་ནས་འདོད་ཡོན་ལ་ལོངས་
སྤྱོད་པའི་ཚུལ་གྱིས་དངོས་གྲུབ་ཐམས་བཅད་སྒྲུབ་པར་བྱའོ། ། བླ་མ་དང་གཙོ་
145

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བོ་ཐ་མི་དད་པའི་ཐུགས་ཀའི་ཧཱུཾ་གི་སོགས་དབང་ལྷ་སྤྱན་དྲངས་ནས། མི་བསྐྱོད་
པས་དབུ་བརྒྱན་པར་གྱུར། བླ་མའི་ཐུགས་ཀའི་ཧཱུཾ་གི་འོད་ཟེར་གྱིས་དབང་གི་
ལྷ་རྣམས་སྤྱན་དྲངས། རང་གི་བ་སྤུའི་སྒོ་ནས་ཐིམ་པར་གྱུར། ཨོཾ་སུ་པྲ་ཏིཥྤ་
བཛྲ་ཡེ་སྭཱ་ཧཱ། ཨོཾ་སརྦ་ཏ་ཐཱ་ག་ཏ་སོགས་ཀྱིས་མཆོད། བླ་མ་དང་གཙོ་བོ་ཐ་མི་དད་
པ་དཔལ་རྡོ་རྗེ་འཇིགས་བྱེད་སེམས་དཔའ་སུམ་བརྩེགས་ཅན་དུ་གསལ་བའི་
ཐུགས་ཀར་ཉི་མའི་སྟེང་དུ་ཧཱུཾ་གི་མཐར་སྔགས་ཀྱི་ཕྲེང་བས་བསྐོར་བ་ལས་
སྔགས་ཀྱི་ཕྲེང་བ་བྱུང་། ཞལ་ནས་ཐོན། རང་གི་ཞལ་དུ་ཞུགས། སྙིང་གར་
འཁོད་པར་གྱུར། པར་བསམ་ལ་སྔགས་ལན་གསུམ་བརྗོད། དེ་ལྟར་བུམ་པའི་དབང་
ཐོབ། ༢
གྱི་དྲི་མ་སྦྱོང་། ལམ་བསྐྱེད་རིམ་ཡན་ལག་དང་བཅས་པ་བསྒོམ་པ་ལ་དབང་།
འབྲས་བུ་སྤྲུལ་བའི་སྐུ་འགྲུབ་པའི་ནུས་པ་དང་བག་ཆགས་ཁྱད་པར་ཅན་
བཞག་པ་ཡིན་ནོ། ། བླ་མ་དང་གཙོ་བོ་ཐ་མི་དད་པ་དཔལ་རྡོ་རྗེ་འཇིགས་བྱེད་
སེམས་དཔའ་སུམ་བརྩེགས་སུ་གསལ་བ་ལ་ཡུམ་རྡོ་རྗེ་རོ་ལངས་མ་སྔོན་མོ་
ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པས་འཁྱུད་པར་གྱུར།
ཡབ་ཀྱི་གསང་གནས་མི་དམིགས་པའི་ངང་ལས་ཧཱུཾ་ལས་བྱུང་བའི་རྡོ་རྗེ་སྔོན་པོ་
རྩེ་ལྔ་བ། ཨཾ་ལས་བྱུང་བའི་ནོར་བུའི་བུ་ག་ཕཊ་ཀྱིས་བཀག་པ། ཡུམ་གྱིས་
གསང་གནས་མི་དམིགས་པ་ལས་ཧཱུཾ་ལས་བྱུང་བའི་པདྨ་དམར་བོ་འདབ་མ་
བརྒྱད་པ། ཨཱཿལས་བྱུང་བའི་ཟེའུ་འབྲུ་བུ་ག་ཕཊ་ཀྱིས་བཀག་པ། ཨོཾ་སརྦ་ཏ་ཐཱ་
ག་ཏ་ཨ་ནུ་ར་ག་ན་བཛྲ་སྭ་བྷ་ཝ་ཨཏྨ་ཀོ྅ཧཾ་བླ་མ་ཡབ་ཡུམ་སྙོམས་པར་
146

འཇིགས་བྱེད་དཔའ་བོ་གཅིག་པའི་བསམ་གཏན་གྱི་བདག་འཇུག
ཞུགས་པའི་དགའ་བའི་སྒྲས་སངས་རྒྱས་ཡབ་ཡུམ་དཔག་ཏུ་མེད་པ་སྤྱན་
དྲངས། སྤྱི་བོ་ནས་བྱང་ཆུབ་ཀྱི་སེམས་སུ་ཞུ་བ་རྡོ་རྗེ་ནོར་བུར་བསྐྱེད་པ་བརྟན་
པར་བྱས། བཏུང་བ་རིན་ཆེན་འདི་ཡིས་ནི། །རྡོ་རྗེ་ཡི་ནི་ལུས་བསྒྲུབ་པར། །བུ་
ཁྱེད་ཀྱིས་ནི་ཤེས་ཀྱིས་ལ། །ཡིད་ལས་བྱུང་བའི་ཆུ་འཐུང་ཞིག །ཨ་ཧོ་མ་ཧཱ་སུ་
ཁ། བླ་མ་ཡབ་ཡུམ་གྱིས་བྱིན་པས་བྱང་སེམས་དཀར་དམར་མྱངས་པ་ལས་
བདེ་བ་ཆེན་པོ་སྐྱེས། བདེ་བ་དེས་སྟོང་བ་ངེས་པས་བདེ་སྟོང་དབྱེར་མེད་དུ་
སྦྱར་བ་དེ་ཉིད་གསང་དབང་གི་དངོས་གཞི་ཡིན་ནོ། ། དེས་གསང་བའི་དབང་
ཐོབ། ངག་གི་སྒྲུབ་པ་ཐུན་མོང་བ་དང་ཐུན་མོང་མ་ཡིན་པ་རླུང་སྔགས་སོ་སོར་
སྣང་ཞིང་ཞེན་པའི་དྲི་མ་སྦྱོང༌། ཀུན་རྫོབ་སྒྱུ་མའི་རྫོགས་རིམ་བསྒོམ་པ་ལ་
དབང་བར་བྱས། འབྲས་བུ་ལོངས་སྤྱོད་རྫོགས་པའི་སྐུ་འགྲུབ་པའི་ནུས་པ་ཁྱད་
པར་ཅན་བཞག་གོ ། རང་ཉིད་རྡོ་རྗེ་འཇིགས་བྱེད་དུ་གྱུར་པ་ལ་རིག་མ་རྡོ་རྗེ་
རོ་ལངས་མ་སྔོན་མོ་གྲི་གུག་དང་ཐོད་པ་འཛིན་པས་འཁྱུད་པར་གྱུར། ཡབ་ཀྱི་
གསང་གནས་ཞེས་པ་ནས་ཀོ྅ཧཾ། ཡབ་ཡུམ་སྙོམས་པར་ཞུགས་པའི་བྱང་
སླེབས་པ་ན་མཆོག་དགའ། སྙིང་ག་ནས་ལྟེ་བར་སླེབས་པ་ན་ཁྱད་དགའ།
སེམས་སྤྱི་བོ་ནས་མགྲིན་པར་སླེབས་པ་ན་དགའ་བ། མགྲིན་པ་ནས་སྙིང་གར་
;
བ་ནས་ནོར་བུའི་རྩེར་སླེབས་པ་ན་ལྷན་ཅིག་སྐྱེས་པའི་དགའ་བ་སྐྱེས། བདེ་
སྟོང་དབྱེར་མེད་ཀྱི་ལྷན་སྐྱེས་ཀྱི་དགའ་བ་ནི་དབང་གསུམ་པའི་ངོ་བོ་ཡིན་ནོ། །
དེས་ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་སྒྲིབ་པ་ཐུན་མོང་བ་དང་ཐུན་
མོང་མ་ཡིན་པ་གང་སྣང་བདེ་སྟོང་དབྱེར་མེད་དུ་འཆར་བ་ལ་སྒྲིབ་པའི་དྲི་མ་
147

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྦྱོང༌། འོད་གསལ་ཕྱག་རྒྱ་ཆེན་པོ་བསྒོམ་པ་ལ་དབང་བར་བྱས། འབྲས་སུ་
ཆོས་ཀྱི་སྐུ་མངོན་དུ་གྱུར་པའི་ནུས་པ་ཁྱད་པར་ཅན་བཞག་གོ ། ཁྱོད་ཀྱིས་
དབང་གསུམ་ཐོབ་པའི་སྐབས་སུ་རང་དང་རིག་མ་གཉིས་ཀྱི་ལུས་འདོད་ལྷ་
ཡབ་ཡུམ་དུ་སྣང་བཞིན་པའི་དུས་ན། སེམས་ལྷན་ཅིག་སྐྱེས་པའི་དགའ་བས་
དེ་ཁོ་ན་ཉིད་ཀྱི་དོན་ངེས་པ་གཉིས་མཉམ་དུ་ཡོད་པ་དེ་བཞིན་དུ་དོན་འདི་
གོམས་པར་བྱས་པ་ལས་མཐར་རླུང་སེམས་ཙམ་ལས་གྲུབ་པའི་ལོངས་སྤྱོད་
རྫོགས་པའི་སྐུ་རང་སྣང་གི་རིག་མ་དང་ཁ་སྦྱོར་བའི་ལུས་ཅན་དང་། དེའི་དུས་
ཉིད་ན་ཐུགས་ལྷན་ཅིག་སྐྱེས་པའི་དགའ་བ་དང་སྟོང་བ་ཉིད་གཉིས་རོ་གཅིག་
ཏུ་ཞུགས་པའི་འོད་གསལ་ཐམས་ཅད་སྟོང་བ་གཉིས་ངོ་བོ་དབྱེར་མེད་པའི་
གཉིས་སུ་མེད་པའི་ཡེ་ཤེས་ཟུང་འཇུག་གི་གོ་འཕང་མངོན་དུ་བྱེད་དེ། དེ་ནི་
ཐོབ་བྱ་དོན་གྱི་དབང་བཞི་བ་ཡིན་ནོ། ། སློབ་དཔོན་སྨད་པར་མི་བྱ་སྟེ། །བདེ་
གཤེགས་བཀའ་ལས་འདའ་མི་བྱ། །དེ་བཞིན་ཁྲོས་ནས་སྤུན་རྣམས་ལ། །ཉེས་
པ་བརྗོད་པར་མི་བྱའོ། །སེམས་ཅན་རྣམས་ལ་བྱམས་པའི་སེམས། །ནམ་ཡང་
ངེས་པར་སྤང་མི་བྱ། །བྱང་ཆུབ་སེམས་ནི་དོར་མི་བྱ། །རང་གཞན་ཆོས་ལ་མི་
སྨོད་དོ། །ཡོངས་སུ་མ་སྨིན་སེམས་ཅན་ལ། །གསང་བ་ཉིད་ནི་བསྟེན་མི་བྱ། །
བདག་ཉིད་ཕུང་བོ་སྨད་མི་བྱ། །ཆོས་རྣམས་ངོ་བོ་སུན་མི་དབྱུང་། །གདུག་པའི་
བྱམས་པ་རྟག་ཏུ་སྤངས། །ཆོས་ལ་ཚད་བཟུང་མི་བྱའོ། །དད་ལྡན་སེམས་ཅན་
བསླུ་མི་བྱ། །རྟག་ཏུ་དམ་ཚིག་བསྟེན་པར་བྱ། །ཤེས་རབ་རང་བཞིན་བུད་མེད་
རྣམས། །སྐྱོན་གྱི་ཉེས་པ་མི་བརྗོད་དོ། །འདི་ལྟར་ཡིད་ནི་རབ་དྭངས་རྡོ་རྗེ་ཉིད་
148

འཇིགས་བྱེད་དཔའ་བོ་གཅིག་པའི་བསམ་གཏན་གྱི་བདག་འཇུག
དུ་གྱིས། །རང་གི་དམ་ཚིག་མི་ཟད་བདེ་སྟེར་བསྟེན་པར་གྱིས། །དེ་རིང་འགྲོ་བ་
བདེ་མྱུར་རྡོ་རྗེ་སེམས་དཔའ་དང༌། །མཚུངས་པའི་རྟག་པ་ཉིད་དུ་ཁྱེད་རྣམས་
ཕྱིན་པར་འགྱུར། །གཙོ་བོས་ཇི་ལྟར་བཀའ་བསྒོས་པའི། །གསུང་ནི་དེ་ལྟར་
བདག་གིས་བགྱིད། །དེ་དག་གིས་དབང་བཞི་བ་ཚིག་དབང་རིན་པོ་ཆེ་ཐོབ།
ལུས་ངག་ཡིད་གསུམ་གྱི་སྒྲིབ་པའི་དྲི་མ་བག་ཆགས་དང་བཅས་པ་སྦྱོང༌།
བདེན་གཉིས་དབྱེར་མེད་ཟུང་འཇུག་གི་རྫོགས་རིམ་སྒོམ་པ་སོགས་ལ་དབང་
བར་བྱས། འབྲས་བུ་ཟུང་འཇུག་རྡོ་རྗེ་འཆང་གི་སྐུ་མངོན་དུ་འགྱུར་བའི་སྐལ་བ་
ཅན་དུ་བྱས་སོ། ། མཎྜལ་ཕུལ་ཏེ་གཏང་རག་གི་མཆོད་པ་བྱིན་གྱིས་བརླབས་ལ་ཉེར་སྤྱོད་རོལ་མོ་
སོགས་ཀྱིས་མཆོད། ནང་མཆོད་ཀྱང་ཕུལ། གཟུགས་མཆོག་མས་བསྟོད། སྨོན་ལམ་རྒྱས་བསྡུས་ཅི་རིགས་
དང་ཡིག་བརྒྱ། ནོངས་པ་བཟོད་པར་གསོལ། ཉེས་བསྡུ་དཀྱུས་ལྟར་ལ། རབ་ཡངས་མས་ཤིས་བརྗོད་
བྱའོ། ། འདི་ནི་རྣམ་གཡེང་སྣ་ཚོགས་ཀྱིས་བྲེལ་ཏེ་ལོང་སྐབས་མེད་ཚེ་དབང་གི་ཆུ་བོ་མི་ནུབ་པར་བྱ་བའི་
ཕྱིར་རྒྱུན་འཁྱེར་མདོར་བསྡུས་ཙམ་དུ་འགོད་པ་ལགས་ཀྱི། གཞན་དུ་དམིགས་པའི་འཁྱེར་སོ་མེད་ཀྱང་
དམ་པ་སྔ་མའི་གསུང་གི་ཆོ་ག་སྒྲ་དག་གསལ་གྱིས་བཏོན་པ་ཙམ་ཡིན་ཀྱང་ཁྱད་ཆེ་བས་ངེས་པར་ཆོ་ག་
རྒྱས་པའི་སྟེང་ནས་རྒྱུད་དང་འདྲེས་ངེས་ཀྱི་ཉམས་བཞེས་མི་བསྙེལ་བར་ཞུ་ཞུ་ལགས། སྨྲས་པ། མ་
རུང་བདུད་སྡེའི་གཡུལ་ལས་རྣམ་རྒྱལ་བའི། །འཇིག་མཛད་རྡོ་རྗེའི་དཀྱིལ་
འཁོར་ཆེར་ཞུགས་ཏེ། །ཐུན་མོང་དངོས་གྲུབ་མཆོག་གི་དགའ་སྟོན་ལ། །སྤྱོད་
འདོད་བློ་ལྡན་སྐལ་བཟང་སྐྱེ་བོ་དག །སྒོ་གསུམ་ཉེས་པའི་དྲི་མ་དག་བྱེད་པའི། །
རྣམ་སད་ལྷ་ཡི་ཆུ་རྒྱུན་འདི་ཟུངས་ལ། །སྙིང་རྗེའི་ལམ་བཟང་རིམ་གཉིས་རྣལ་
འབྱོར་གྱིས། །ཀུན་མཁྱེན་ཡེ་ཤེས་རྒྱ་མཚོར་སྨིན་པར་ཤོག །ཆེས་ཕྲའི་ལེགས་
149

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བྱས་རྣམ་དཀར་མེ་ཏོག་ཀྱང༌། །འཇམ་དཔལ་དཔའ་བོའི་བྱིན་རླབས་ཉིན་བྱེད་
ཀྱིས། །བསྐྱངས་ལས་དོན་གཉིས་ལོ་འདབ་གཡུར་ཟ་བས། ཐུབ་བསྟན་དགའ་
ཚལ་མཛེས་པའི་རྒྱན་དུ་སྨོན། ། ཅེས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་སྒོ་ནས་
བསམ་གཏན་གྱི་བདག་འཇུག་བྱ་ཚུལ་མདོར་བསྡུས་ཆུ་རྒྱུན་ཞེས་བྱ་བ་འདི་ནི། ལུང་རྟོགས་ཡོན་ཏན་གྱིས་
ཐུགས་རྒྱུད་ཉེ་བར་མཛེས་པ་སྤྲུལ་སྐུ་འཇམ་དབྱངས་ཐུབ་བསྟན་འཇིགས་མེད་རྒྱ་མཚོས་དངོས་སྐྱེས་དང་
བཅས་བསྐུལ་ངོར། སྙོམ་ལས་མཁན༧འཇིགས་མེད་འཕྲིན་ལས་རྒྱ་མཚོས་མཁས་གྲུབ་གོང་མའི་གསུང་
ལས་བཏུས་ཏེ་སུག་བྲིས་སུ་བགྱིས་པ་དགེ་ལེགས་འཕེལ།